DOŠEL JE, DOŠEL JURO ZELENI

Mala Gorica je selo kaj mirno leži z leve strane Kupe, nekulko kilometri prije grada Petrinje. Dugačko je to selo, al nekak u njemu ima se manje sveta. Puno je iž u kojima više nema ni jene duše. Dece je se manje, stare ljudi se više.

Al ima jen dan, a to je 23. travenj. Svetek je to v Male Gorice, velko prošćenje. Taj dan i oni kaj nejdu k meše, dojdu u cirkvu. Cirkva je najlepše uređena, oltari su prekriti našivanima kopertama. Se je tak posebno. U prvima klecalima sede deca oblečena u narodne nošnje, sneje z dignutima paculicama, svirci Brestovlani. Znaju dojti i Letovanci. Oni pak lepo popevaju. Sveta jurjevska popevka zazvoni od oltara do koruša. Popeva i staro i mlado. Znal sam videti i babice kaj su još u žalosnom da popevaju, al taj čas su to pozabile. A sveti Juraj z velkem kopljem na oltaru sudi zmaju.

Večer prije Jurjeva pali se kres na križanju ispred cirkve, škole i farofa. Deca đikaju oko ognja, gdo je kuražneši bi ga štel i preskočiti. Domače vino teče i sceđa se niz grla, popevanje se bole ide. Kuraž je se veći, dogovaraju se posli. Negdo nekomu i namigne.

Najgizdaveše su cure kojima su senoć obluki bili okićeni jorgovanom. Njova su lica nekak najbolje zarulena, a nosi prće u zrak. Saka gledi de je njezin ofiranz i jel mu pejarec blizu. Ak je pejarec stalno pod nosom, ne bu mu pomogel ni jorgovan, ni sveti Jura, Bože mi oprosti! Babe stoje jedna polek druge i navek nekaj šapćeju. Ne znam kaj, al znam da su inače gluve kak topi, pa ne razmem kak sad čujeju jedna drugu, a okolo se zvoni od vike, popevke, svirke, cike i vriske. Čudo Božje!

Naš svet veruje da bu kres odnesel se tuge i nevole kaj saki dan stišću našega čoveka. Al meni se čini da bu još puno kresov zagorelo i puno vode Kupum preteklo da bi se to i dogodilo.

Filip Kovačević, 6.b